Diari Oficial de la Generalitat Valenciana


Sumari del DOGV 6143, del 12-11-2009 (2009/12426)

Suspensió per a estudiar l'atorgament de noves llicències per a activitats considerades d'oci i recreació pel Pla General Municipal d'Ordenació Urbana de Castelló de la Plana, en l'àmbit comprés entre la plaça de Santa Clara, dels números 1 al 4; carrer Major, números parells, del 2 al 34, i números imparells de l'1 al 25; i carrer de Vera, números parells, del 2 al 30, i números imparells, de l'1 al 13.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6143

Data del DOGV
:   12-11-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/12877


Data del document
:   30-10-2009

Organisme emissor
:   Ajuntament de Castelló de la Plana

Tipus de document
:   Informació Pública

Descriptors 

:   * Castelló de la Plana
    * administració local
    * pla d'urbanisme

Suspensió per a estudiar l'atorgament de noves llicències per a activitats considerades d'oci i recreació pel Pla General Municipal d'Ordenació Urbana de Castelló de la Plana, en l'àmbit comprés entre la plaça de Santa Clara, dels números 1 al 4; carrer Major, números parells, del 2 al 34, i números imparells de l'1 al 25; i carrer de Vera, números parells, del 2 al 30, i números imparells, de l'1 al 13. [2009/12587]  
El Ple de l'Ajuntament, en la sessió duta a terme en data 29 d'octubre de 2009, va adoptar el següent acord:  
L'enginyer tècnic municipal ha emés un informe en què es fa constar que els plans d'acció zonal tenen una vigència d'un any i que passat aquest termini s'ha de verificar si les mesures adoptades en els seus respectius programes d'actuació han sigut eficaces a l'hora de disminuir els nivells de soroll per davall dels objectius de qualitat marcats normativament i s'hauran de realitzar les corresponents mesures amb aquesta finalitat. Segons l'anteriorment exposat, els serveis tècnics entenen que la concessió de noves llicències per a activitats considerades d'oci i recreació pel Pla General Municipal d'Ordenació Urbana, pot comprometre el mesurament previst per a la comprovació de l'eficàcia de les mesures correctores en la zona, i s'haurà de considerar la suspensió cautelar de la concessió del tipus de llicències indicades anteriorment, durant el termini de sis mesos.   
L'article 101 de la Llei Urbanística Valenciana estableix que els òrgans competents per a sotmetre a informació pública plans, encara abans de convocar-la, podran acordar la suspensió de la tramitació i de l'atorgament de llicències d'activitats per a àrees o usos determinats, a fi de facilitar l'estudi o reforma de l'ordenació. Atés que cal preservar la qualitat acústica, a la vista de l'informe tècnic suara esmentat, s'escau que el Ple suspenga llicències per a estudi, a l'empara de l'article 123 de la Llei Reguladora de les Bases del Règim Local.  
Per tot això, vistos els preceptes mencionats, l'informe de l'enginyer tècnic municipal i de l'assessora jurídica cap de la Secció de Control Urbanístic, a proposta del vicealcalde i amb l'informe de la Comissió de Ple de l'Àrea de Desenvolupament de la Ciutat, Sostenibilitat, Medi Ambient, Habitatge i Serveis Urbans, s'acorda:  
1. Suspendre per a estudi l'atorgament de noves llicències per a activitats considerades d'oci i recreació pel Pla General Municipal d'Ordenació Urbana, en l'àmbit comprés entre:  
- Plaça de Santa Clara: dels números 1 al 4.  
- Carrer Major:  
· Números parells: del 2 al 34.  
· Números imparells: de l'1 al 25.  
- Carrer de Vera:  
· Números parells: del 2 al 30.  
· Números imparells: de l'1 al 13.  
2. Publicar aquest acord en un periòdic, en el Butlletí Oficial de la Província de Castelló i en el Diari Oficial de la Comunitat Valenciana.  
La qual cosa es fa pública per al coneixement general.   
Castelló de la Plana, 30 d'octubre de 2009.- L'alcalde: Alberto Fabra Part.